Bókhveiti er ekki skylt hveiti en hefur verið notað á líkan hátt og ýmsar korntegundir . Á ensku kallast bókhveiti ' buckwheat ' eða ' beech wheat' , á þýsku ' Buchweizen ' og á dönsku ' boghvede' . Það barst til Austur-Evrópu frá Rússlandi á miðöldum og til Þýskalands á 15. öld . Í Frakklandi , á Ítalíu og Spáni er það þekkt sem serkjahveiti , hugsanlega vegna þess að arabískir kaupmenn seldu það , en Serkir er fornt orð yfir múslíma . Í dag er bókhveiti lítið notað í matargerð í Vestur-Evrópu .